Diari Oficial de la Generalitat Valenciana


Sumari del DOGV 3554, del 05-08-1999 (1999/7050)

RESOLUCIÓ de 16 de juliol de 1999, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual cosa s'acorda tindre per incoat l'expedient de delimitació de l'entorn de protecció i de la normativa de protecció de l'Església de la Santíssima Sang de Llíria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3554

Data del DOGV
:   05-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7050


Data del document
:   16-07-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Llíria
    * patrimoni cultural
    * ben cultural

RESOLUCIÓ de 16 de juliol de 1999, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual cosa s'acorda tindre per incoat l'expedient de delimitació de l'entorn de protecció i de la normativa de protecció de l'Església de la Santíssima Sang de Llíria. [1999/X7050]
  
Atés que per Reial Decret de 29 de setembre de 1919 (Gaceta de Madrid de 5.10.1919) es va declarar Monument nacional l'església de la Sang de Llíria.
  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn i de la normativa de protecció d'aquest Monument.
  
Atés el que disposa la Disposició Transitòria Primera, apartat 2, de la Llei 4/1998, de la Generalitat Valenciana, d'11 de juny, del Patrimoni Cultural Valencià sobre adaptació de les declaracions ja produïdes, així com els articles 27 i 28, la Direcció General de Patrimoni ha resolt:
  
1. Incoar expedient de delimitació de l'entorn de protecció de l'església de la Santíssima Sang de Llíria.
  
Els annexos que s'adjunten a la present resolució delimiten gràficament i literalment l'entorn de protecció i estableixen les normes de protecció que han de regir-lo.
  
2. Seguir amb la tramitació de l'expedient, segons les disposicions vigents.
  
3. Donar trasllat d'esta resolució a l'alcalde-presidente de l'Ajuntament de Llíria i fer-li saber que, de conformitat amb el que estableix l'art. 35 en relació amb el 27.4 de la Llei del Patrimoni Cultural Valencià, qualssevol actuacions en esta zona hauran de ser autoritzades per la Direcció General de Patrimoni Artístic sempre amb caràcter previ a la seua execució, i abans de l'aprovació d'atorgament de llicència municipal en el cas que esta siga preceptiva, i a més a més l'Ajuntament ho ha de notificar a aquest Centre Directiu simultàniament a la notificació a l'interessat de les llicències urbanístiques i d'activitat que afecten el Monument o el seu entorn, conforme a allò que s'ha preceptuat a l'art. 36.4 de la Llei del Patrimoni Cultural Valencià.
  
4. La incoació del present expedient de delimitació determina la suspensió del tràmit ordinari de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'entorn que ara es delimita, en els termes referits en el punt anterior. Pel que fa a les ja atorgades, hauran de sotmetre's preceptivament a la consideració d'aquest Centre Directiu amb vista a verificar la seua compatibilitat patrimonial en el termini de dos mesos comptats des de la publicació de la present resolució, podent-se suspendre en la mesura que es revelen incompatibles o contradictòries amb les presents normes de protecció, de conformitat amb allò que s'ha disposat en l'art. 33 de la Llei del Patrimoni Cultural Valencià.
  
5. Que la present resolució es publique en el Diari Oficial de la Generalitat Valenciana i en el Boletín Oficial del Estado i es comunique al Registre General de Béns d'Interés Cultural dependent de l'Administració de l'Estat per a la seua anotació preventiva.
  
Cosa que fem pública als efectes oportuns.
  
València, 16 de juliol de 1999.- La directora general de Patrimonio Artístico: Carmen Pérez García.
  
Annex I
  
1. Justificació de la delimitació proposada
  
El criteri general seguit per a la delimitació de l'entorn de protecció consistix a incloure dins de la seua àrea els següents elements urbans:
  
- Parcel·les que limiten directament amb la que ocupa el BIC, el qual pot quedar afectat, tant visualment com fisicament, per qualsevol intervenció que es realitze sobre elles.
  
- Parcel·les que recauen al mateix espai públic que el BIC i que constituïxen l'entorn visual i ambiental immediat i en el qual qualsevol intervenció que es realitze puga comportar una alteració de les condicions de percepció del mateix o del caràcter de l'espai urbà.
  
- Espais públics en contacte directe amb el BIC i les parcel·les enumerades anteriorment i que constituïxen part del seu ambient urbà immediat.
  
- Edificacions o qualsevol element del paisatge urbà que, encara que no tinguen una situació d'immediatesa amb el BIC afecten de forma fonamental a la seua percepció.
  
2. Delimitació de l'entorn
  
Origen: Intersecció de l'eix del carrer Sant Sang amb la prolongació de la fatxada que recau a la plaça Major de la parcel·la núm. 59 de l'illa cadastral núm. 65208.
  
Sentit: Horari.
  
Línia delimitadora: Des de l'origen la línia prosseguix per les fatxades de les parcel·les que recauen a la plaça Major de l'illa cadastral núm. 65815 i per la que recau al carrer del Remei de les parcel·les 81 i 82 d'esta illa per a continuar per la mitgera nord de la parcel·la 82. Des d'esta prosseguix per l'eix del carrer del Rector Roca en direcció nord fins a la plaça de la Santíssima Trinitat on gira a est pel carrer de Joan d'Àustria i trenca per a prosseguir pel següent de la parcel·la núm. 04 de l'illa cadastral núm. 66824, i incorpora les parcel·les núm.80, 79, 77, 76, 75, 68 i 67 de l'illa cadastral núm.67534. Continua per l'eix del carrer de la Torre de la Reina en direcció sud. Creua l'illa núm.66852 per la mitgera sud de les parcel·les 07 i 22 fins a l'eix del carrer Abellar recorrent-lo; continua per l'eix del carrer Antic fins la plaça Vila Antiga, i envolta l'illa cadastral núm.66612. Prosseguix en direcció sud per l'eix del carrer Santa Sang fins al punt d'origen A.
  
ANNEX II
  
Normativa de protecció de l'església de la Sang de Llíria i el seu entorn.
  
Monument:
  
Art. 1. S'atendrà a allò que s'ha disposat en la Secció Segona, Règim del béns immobles d'interés cultural, del Capítol III, Títol II de la Llei 4/1998 d'11 de juny, de la Generalitat Valenciana, del Patrimoni Cultural Valencià (DOGV de 18.6.1998), aplicable a la categoria de Monument.
  
Art. 2. Els usos permesos seran tots aquells que siguen compatibles amb la posada en valor i gaudi patrimonial del Bé i contribuïsquen a la consecució d'estos objectius. L'autorització particularitzada d'ús es regirà segons allò que s'ha disposat en l'art. 35 de la Llei del Patrimoni Cultural Valencià.
  
Entorn de protecció:
  
Art. 3. Alineacions i altures de l'edificació d'aplicació patrimonial són les establides pel Pla Especial i Reforma Interior de la Vila de Llíria aprovat definitivament per la Comissió Territorial de València el 25 de juliol de 1994.
  
Art. 4. Els paràmetres bàsics de l'edificació seran els regulats pel Pla Especial per a cada zona.
  
Art. 5. Usos i activitats. Serà d'aplicació l'art. 48 del Pla Especial.
  
Art. 6 - Allò que no estiga regulat per la present normativa es precisarà en l'autorització de la Conselleria de Cultura, Educació i Ciència, preceptiva -amb caràcter previ a la concessió de llicència o aprovació municipal- a tenor de l'article 35 de la Llei del Patrimoni Cultural Valencià per a qualsevol intervenció fins i tot les regulades pels articles anteriors; esta autorització haurà de tindre en compte les criteris establits l'article 39.3 de la mateixa Llei.
  
ANNEX III
  
Documentació gràfica